उन सबसे बुरी सौ चीज़ों की सूची में, जो मेरे साथ हो सकती हैं,
पश्चिम की बदमाश चुड़ैल की तरह मुझ पर कोई घर गिरने से भी पहले,
पहले नंबर पर यही थी।
बेहद गुप्त
और यहाँ मेरे बारे में भी कुछ लिखा है।
मेरी नोटबुक मुझे वापस दो।
उसमें लिखी हर चीज़ व्यक्तिगत है!
चलो देखें।
"मैरियन ने इतने सारे पुरस्कार जीते हैं,
पर मुझे हैरानी है कि उसने एक घटिया होने के क्षेत्र में
अपनी उपलब्धियों के लिए कोई बड़ा पुरस्कार नहीं जीता है।"
वाह। और सभी सोचते हैं कि मैं ही सबसे कुत्सित हूँ?
चलो देखें। यह वाला अच्छा है।
"अपने बिस्तर के नीचे रहने वाले भयानक जीव को बोगिमैन बुलाने के बजाए,
उन्हें उसे बस रेचल हेनेसी बुलाना चाहिए।"
मुझे चोट मत पहुँचाओ।
वाह। इसमें सभी के बारे में लिखा है।
ठीक है, मैरियन। तुम काफ़ी मज़े ले चुकी हो।
अब हैरिएट को उसकी नोटबुक वापस लौटाओ।
जेनी के बारे में भी।
क्या?
ऐसा मत करो, मैरियन। कृपया।
ठीक है, मैं नहीं पढ़ूँगी।
मैं जेनी को फ़ैसला करने दूँगी कि वह क्या करना चाहती है।
तुम्हारी मर्ज़ी, जेनी।
मैं बस चाहती हूँ तुम बस चाहते हो
हम बस चाहते हैं
मैं वह बनूँगी जो मैं बनना चाहती हूँ
मेरा ख़ुद पर अधिकार है
नहीं, मैं अपने बाल नहीं काटूँगी
और मैं जो पहनना चाहूँ, वह पहनूँगी
मुझे अच्छा लगता है जब मैं अपनी मरज़ी का करती हूँ
मैं नहीं चाहती तुम नहीं चाहते
हम नहीं चाहते हमें कोई कहे हम क्या करें
हैरिएट द स्पाई
लुइस फ़िट्ज़्ह्यू की किताब पर आधारित
उसमें जो भी लिखा है, उसे पढ़ने का हक़ सिर्फ़ मुझे है।
"जेनी कहती है कि वह क्यूरी जैसी महत्वपूर्ण वैज्ञानिक बनना चाहती है।
पर कभी-कभी, मुझे लगता है कि वह पागल वैज्ञानिक, बुरी वैज्ञानिक,
या शायद, एक पागल, बुरी वैज्ञानिक बनेगी।"
अह, ठीक है, मुझे पता है कि यह बुरा सुनाई पड़ता है,
पर याद है टमाटर के साथ क्या हुआ था?
क्या यह फल है, सब्ज़ी है, या सुपर-डूपर बॉल है?
मुझे यह तभी ज़्यादा पसंद था जब वह सब्ज़ी था।
वह एक फल है।
मुझे लगा था तुम दोनों सबसे अच्छी सहेलियाँ थी, जेनी।
मुझे भी।
बेथ एलन, बस रुकने के लिए बोलो।
-रुको। -ठीक है।
अब किसकी बारी है?
अरे, वाह।
किसके बारे में लिखा है? किसके बारे में?
पर्पल सॉक्स और तुम्हारे बारे में।
"कभी-कभी, मुझे लगता है कि पिंकी और पर्पल सॉक्स को स्कूल छोड़कर
पागलों के सर्कस में शामिल हो जाना चाहिए।"
माफ़ करना हम तुम्हारी तरह उत्तम नहीं हैं, हैरिएट।
अगला कौन है?
मुझे यह और बर्दाश्त करने की ज़रूरत नहीं है।
जितनी मर्ज़ी बुरा करो, मैरियन। मज़े करो।
ठीक है, जाओ।
तुम्हें बस यह कभी नहीं मिलेगी।
मुझे बचाओ!
तुम जीती।
"कभी-कभी मुझे लगता है कि लोग कैरी ऐंड्रूज़ के घर बस इसलिए जाते हैं क्योंकि"...
मैंने मज़ेदार हिस्सा पढ़ा भी नहीं है।
मैरियन, बस करो।
बस हैरिएट को उसकी नोटबुक लौटा दो। किसे परवाह उसने क्या लिखा है?
-तुम्हें परवाह होनी चाहिए। -नहीं!
जेनी, क्या तुम स्पोर्ट को पढ़कर सुनाना चाहोगी?
जेनी, नहीं।
"कभी-कभी, मैं स्पोर्ट को बर्दाश्त ही नहीं कर पाती हूँ।
हर समय चिंता करके और अपने पिताजी की फ़िक्र करते हुए,
कभी-कभी वह किसी बूढ़ी औरत जैसा बर्ताव करता है।"
स्पोर्ट, यह... बस हल्का सा अवलोकन था।
इस पल पर आधारित हल्का सा अवलोकन।
स्पोर्ट, जल्दी करो। फ़िल्म 15 मिनटों में शुरू हो जाएगी।
क्या तुम्हारे डैड बर्तन नहीं धो सकते?
नहीं, इससे उनकी उँगलियाँ झुर्रीदार हो जाएँगी।
वह टाइपराइटर पर टाइप नहीं कर पाएँगे।
तो, बाद में नहीं धो सकते?
जेनी, इन्हें धोकर ही मेरे दिमाग़ को शांति मिलेगी।
क्या तुम सच में ऐसा सोचती हो, हैरिएट?
मैं कई चीज़ें सोचती हूँ। कभी-कभी याद करना कठिन होता है।
मुझे लगा था तुमने कहा था कि तुम केवल सच लिखती हो।
कहीं झूठ तो नहीं कह रही थी?
मैं झूठ नहीं बोलती हूँ।
तुम्हें इस बारे में पता भी कैसे चला? तुम तो वहाँ थी भी नहीं।
क्या तुम हमारी जासूसी कर रही थी?
कभी-कभी सच्चाई पता करने का केवल यही ज़रिया होता है।
क्या तुम हम सबकी जासूसी करती हो?
मुझे मेरी नोटबुक वापस दो!
तुम्हें यह नोटबुक कभी वापस नहीं मिलेगी, हैरिएट।
ठीक है। रख लो। मैं दूसरी खरीद लूँगी!
मेरी क़िस्मत ही ख़राब थी कि ओल गॉली के मॉन्ट्रियल जाते ही
सब उल्टा-पुल्टा हो रहा था।
उन्हें पता होता क्या करना है।
ओल गॉली!
आपकी हैट पर फ्लेमिंगो क्यों है?
पता नहीं। यह तुम्हारी कल्पना है, मेरी नहीं।
वैसे भी, वह मैं नहीं हूँ जो प्याज़ बनी हुई है।
तो, मैं यहाँ क्यों हूँ?
स्कूल में बच्चों को मेरी नोटबुक मिल गई और उन्होंने उनके बारे में लिखी सब चीज़ें पढ़ लीं।
तुम्हें याद है एक बार जॉन कीट्स ने क्या कहा था?
"सौन्दर्य ही सत्य है, सत्य ही सौन्दर्य है।"
इस दुनिया में बस यही याद रखने की ज़रूरत है।
मत जाइए।
साइकिल देने के लिए धन्यवाद। मुझे वापस मॉन्ट्रियल लौटना होगा।
और याद रहे, अच्छी जासूस कभी रुकती नहीं है!
पेज के पन्ने
जानते हो एक अच्छी जासूस क्या करती है
जब मैरियन हॉथोर्न उसकी नोटबुक चुरा लेती है?
वह नई नोटबुक खरीदती है।
ओल गॉली सही थीं। मैं रुक नहीं सकती।
मेरा काम था सच बताना, चाहे जो हो। माफ़ी माँगना नहीं।
मैं अपने पसंदीदा लेखक, जैक लंडन जैसा महसूस कर रही थी।
मैं शिकार पर निकली एक अकेली भेड़िया थी।
मुझे टगबोट कप्तान की मंज़ूरी की ज़रूरत नहीं थी।
मेरे पास मेरी नोटबुक, और मेरी कलम, और मेरा दिमाग़ था।
सुप्रभात, स्पोर्ट।
जेनी।
तुमने कुछ सुना, स्पोर्ट?
नहीं। कुछ नहीं सुना।
नई नोटबुक।
ठीक है, क्लास।
चलो दिन की शुरुआत अपनी पसंद की किताब पढ़कर करें।
और "अपनी पसंद की किताब" से मेरा मतलब बच्चों के नाम की किताब से नहीं है, श्री व्हाइटहेड।
मैं सोच रहा हूँ अपना नाम बदलकर बार्नबी रख लूँ।
वाह!
जेनी! पस्स! जेनी!
मैं पागल हो रही थी। नोट के चरमराने की आवाज़।
मानो कोई आवाज़ कह रही हो, "हमें तुम्हारे बारे में कुछ पता है।"
ए, स्पोर्ट।
ए!
"तुमने कभी ध्यान दिया कि हैरिएट एम. वेल्श से बू आती है?"
मुझसे? बू? क्या मुझसे बू आई?
मेरे कान इतने गर्म हो गए थे, ऐसा लगा मानो वे गल जाएँगे।
ऐसा लगा कि सभी मुझ पर हँस रहे थे।
कृपया, मुझे बाथरूम जाना है।
श्री होरेशियो हमेशा हमें इतना होमवर्क क्यों देते हैं?
मुझे होमवर्क की परवाह नहीं है।
मुझे बस लंच में स्लॉपी जो खाना पसंद नहीं है।
चाहे वे मेरे साथ जो भी करें, मैं हमेशा सच ही लिखूँगी,
चाहे जो हो।
और प्रसिद्ध किताबें लिखूँगी। और पुलित्ज़र पुरस्कार जीतूँगी।
और मेरे पूर्व-दोस्त कहेंगी...
वह रही हैरिएट एम. वेल्श।
हमने उसे कितना ग़लत समझा।
और, हमने कभी नहीं सोचा था कि उससे बू आती है।
तुमने सुना कि हैरिएट वेल्श से बू आती है?
स्कूल के बाद ही, मैं काम पर लग गई।
तो क्या हुआ अगर मेरे पैर से थोड़ी बू आती है?
पक्का विला कैथर के पैर से भी कभी-कभी बू आती थी।
मैरी हैड अ लिटिल लैम्ब लिटिल लैम्ब, लिटिल लैम्ब
क्या गार्सिआ परिवार इसलिए अमरीका आया
क्योंकि उन्होंने क्लारिता को गाने की वजह से क्यूबा से निकाल दिया था?
यह ज़रूरी हो सकता है। इसकी जाँच करना।
हम स्पाई कैचर्स क्लब हैं,
और हम इस शहर को जासूसों से आज़ाद करने आए हैं!
जासूस? क्या कह रही हो?
हैरिएट?
हैरिएट एक जासूस है!
वह हम सबकी जासूसी करती है।
और फिर बुरी बातें लिखती है!
उसका पीछा करो!
-वह किस तरफ़ गई? -अलग होकर ढूँढो!
यह मेरा इलाका है, और मैं इसे सबसे बेहतर जानती हूँ।
पता नहीं उन्होंने मुझे गार्सिआ परिवार के घर में कैसे ढूँढा,
पर कम से कम मैंने उन्हें चकमा तो दे दिया।
अब मैं वापस जासूसी कर सकती हूँ।
एक, और दो, और तीन, और...
हैलो?
बेशक़।
स्पाई कैचर्स को मेरे सारे रास्ते पता थे
क्योंकि उनके पास मेरी पुरानी नोटबुक थी।
नहीं।
जेनी और मैरियन? एक साथ?
मेरे पैरों तले ज़मीन खिसक गई।
फिर ज़मीन फट गई। और मैं अंदर समा गई।
अगर जेनी स्पाई कैचर्स के साथ काम कर रही थी, तो फिर...
स्पोर्ट भी कर रहा था।
वह यो-यो अंदर रखिए, सर।
हैरिएट यहीं कहीं है।
हमें पूरी तरह चौकस रहना होगा।
ओल गॉली ने कहा था कि महान कला के लिए बड़ी पीड़ा झेलनी पड़ती है।
पर काश पीड़ा रुक-रुक कर आती, एक साथ नहीं।
उस रात मैंने फ़ैसला किया कि मुझे अपने दोस्तों की ज़रूरत नहीं है,
और न ही मेरे जासूसी वाले रास्ते की।
वैसे भी वे सभी ध्यान भटकाते थे।
मैं बस हमेशा के लिए अपने कमरे में बंद हो जाऊँगी
और एमिली डिकिंसन की तरह शानदार एकांत में अपना जीवन बिताऊँगी।
मुझे, एमिली डिकिंसन को, विपत्ति, अकेलेपन,
और बेहद खुजली वाले, पुराने कपड़ों पर जीत हासिल करनी होगी,
ताकि मैं जनता को सच बता सकूँ और उन्हें मुक्त कर सकूँ।
हैरिएट!
हैरिएट।
हैरिएट। स्कूल जाने का समय हो गया है। तुम अलार्म बजने पर भी नहीं उठी।
मैं स्कूल नहीं जाऊँगी।
ज़रूर जाओगी।
नहीं जा सकती। मैं अपना जीवन शानदार एकांत में बिताऊँगी।
-नहीं, नहीं बिताओगी। -मैं तुम्हारे लिए पैनकेक बनाती हूँ।
म्म। पैनकेक।
मुझे पैनकेक नहीं चाहिए थे। मुझे दोस्त नहीं चाहिए थे।
मुझे जासूसी करने वाला रास्ता नहीं चाहिए था। मुझे अच्छी महक भी नहीं चाहिए थी।
मुझे बस चाहिए था कि टगबोट कप्तान अपना हॉर्न बजाए।
बस एक बार, और मैं ख़ुश हो जाती।
चलो भी। हॉर्न बजाओ। हॉर्न बजाओ!
हॉर्न बजाओ! हॉर्न बजाओ!
मैं हार मानती हूँ।
मेरे साथ चलो, क्लास, एक रोमांचक यात्रा पर।
वापस, वापस, वापस, वापस, वापस, वापस, समय की धुंध के माध्यम से
एक प्राचीन सभ्यता में...
नकलची।
मुझे पता है वे वही कर रहे थे जो मैंने उनके साथ किया था, पर...
मैं सोच रही थी वे मेरे बारे में क्या लिख रहे थे।
कृपया, बाथरूम जाना है।
मैं क्या कर रही थी? वे मुझे हरा नहीं सकते थे।
वे मुझे हरा नहीं सकते थे।
मैं थी हैरिएट एम. वे...
मेरा सैंडविच। नहीं।
काश मैं पक्षी होती। पक्षियों को अकेले उड़ना आता है।
सभी मुझसे नफ़रत करते हैं। और शायद उनके पास सही वजह भी थी।
यह सच्चाई थी।
पर नया बदलाव यह था कि मैं भी ख़ुद से नफ़रत करने लगी थी।
जिस तरह मैंने अपने सबसे अच्छे दोस्तों से बर्ताव किया, वह सच में घिनौना था।
कभी-कभी मैं सोचती हूँ कि मैं अन्य लोगों से बेहतर हूँ।
मैं स्वार्थी इंसान हूँ।
उदाहरण के रूप में, मैं हमेशा पिज़्ज़ा का आख़िरी स्लाइस ले लेती हूँ।
मुझे एहसास हुआ कि अगर मुझे हमेशा सच कहने की कसम पर अमल करना था,
तो यह उचित था कि मैं अपने बारे में भी सच ही कहूँ।
स्पोर्ट जेनी
यह माफ़ीनामा नहीं था, पर शायद इससे जेनी और स्पोर्ट मुझे माफ़ कर देंगे।
ऊप्स।
ए!
हे भगवान। पक्का मैं फिसल गई थी।
मुझे बेहद खेद है, हैरिएट।
नहीं, नहीं है!
-तुमने यह जानबूझकर किया, रेचल हेनेसी। -यहाँ क्या हो रहा है?
मैंने ग़लती से हैरिएट पर पेंट गिरा दिया, और उसे लगता है कि मैंने जानबूझकर डाला।
उसने जानबूझकर डाला!
अब, हैरिएट, अगर रेचल ने कहा कि यह दुर्घटना थी, तो यह दुर्घटना ही थी।
मैं कुछ पेपर टॉवल ले आता हूँ।
यह मज़ाकिया नहीं है!
रुको, हैरिएट। मुझे मदद करने दो...
जेनी, क्या तुम भूल गई कि हैरिएट ने कहा था कि तुम कोई मैडम क्यूरी नहीं हो?
यह लो।
"नन्ही-बूढ़ी स्पोर्ट।" उसने तुम्हें यही कहा था।
अचानक, मैं सब्र खो चुकी थी।
मुझे वहाँ से निकलना था।
मुझे माफ़ कर दो।
जब साफ़ होने के लिए मुझे घर भेज दिया गया, मैंने उस पर सोचा जो जॉन कीट्स ने कहा था।
अगर सच इतना सुंदर है, तो सब कुछ इतना भद्दा कैसे हो गया?
मुझे पता था कि ओल गॉली चली गई थीं, पर पहली बार मुझे उसका एहसास हुआ।
वह कभी वापस नहीं लौटने वाली थीं।
मेरे पास कोई चारा नहीं था। मुझे यह हैरिएट के तरीके से करना था।
यह एक मेंढक है!
अह-ओह।
इसने मेरे चेहरे को छुआ!
मुझे मस्से हो जाएँगे!
यह एक मेंढक है!
-यह एक मेंढक है! -यह एक मेंढक है!
-यह मेंढक है! -यह मेंढक है!
-अह-ओह। -यहाँ क्या हो रहा है?
यह मेंढक है!
कहते हैं कि बदला संतोषजनक होता है, पर यह कुछ ज़्यादा ही संतोषजनक था।
और मुझे बहुत मज़ा आ रहा था।
मेरी योजना इतनी उत्तम थी, कि मैंने सुनिश्चित किया कि मैं वह लिखकर रखूँ
ताकि भविष्य में ख़ुद को साबित कर सकूँ कि यह सच में हुआ था।
हैरिएट एम. वेल्श। अभी-अभी स्कूल से फ़ोन आया था। वे बेहद गुस्सा हैं!
उन्होंने कहा कि तुमने मेंढक छोड़कर पूरे क्लास में खलबली मचा दी?
मुझे... मुझे... मुझे... मुझे ऐसा करना पड़ा। मैरियन ने मेरी निजी नोटबुक चुरा ली
और सभी को ज़ोर-ज़ोर से पढ़कर सुनाया। और...
स्कूल ने बताया कि तुमने अपने सहपाठियों के बारे में बेहद बुरी चीज़ें लिखी थीं।
क्या यह सच है?
मैंने बस सच कहा था।
नोटबुक दो, हैरिएट। अभी।
मैरियन मुझे मेरी दूसरी नोटबुक नहीं लौटा रही है।
मुझे इस वाली की ज़रूरत है। इसे मेरी ज़रूरत है!
हैरिएट, मैं तुम्हें आख़िरी मौका दे रही हूँ।
मुझे नोटबुक दो।
अ-अ-अगर आप इसे न पढ़ने का वादा करेंगी तो।
तुम कोई भी मांग रखने की स्थिति में नहीं हो, हैरिएट।
अगर आप मुझे मेरा जेब खर्चा पहले ही दे दें, तो मैं आपको रिश्वत दे सकती हूँ।
तुम्हारे पास पाँच सेकंड हैं।
पीछे हटिए वरना ऐडी आपको चोंच मार देगा।
वह चोंच मार देगा। मत सोचिए कि नहीं मारेगा।
चोंच मारो! चोंच मारो! दो बार मारो!
नोटबुक दे दो, हैरिएट। कृपया।
नहीं!
पहले मैंने सोचा कि एक दिन हम यह दिन याद करके हँसेंगे
जब वे बतख़ से बचने के लिए नीचे झुके थे।
पर फिर मैंने सोचा, "मैं गंभीर मुसीबत में फँस गई।"
मैं बस चाहती हूँ तुम बस चाहते हो
हम बस चाहते हैं
मैं नहीं चाहती तुम नहीं चाहते
हम नहीं चाहते हमें कोई कहे हम क्या करें
और मैं अड़ोस-पड़ोस में मदद करने की पूरी कोशिश करती हूँ
मैं अच्छे से मुस्कुराती हूँ
और सदा सच बोलने की कोशिश करती हूँ
मैं बस चाहती हूँ तुम बस चाहते हो
हम बस चाहते हैं
मैं नहीं चाहती तुम नहीं चाहते
हम नहीं चाहते हमें कोई कहे हम क्या करें
मैं वह बनूँगी जो मैं बनना चाहती हूँ
मेरा ख़ुद पर अधिकार है
मैं बस चाहती हूँ तुम बस चाहते हो
हम बस चाहते हैं
नहीं, मैं अपने बाल नहीं काटूँगी
और मैं जो पहनना चाहूँ, वह पहनूँगी
मुझे अच्छा लगता है जब अपनी मरज़ी का करती हूँ
मैं नहीं चाहती तुम नहीं चाहते
हम नहीं चाहते हमें कोई कहे हम क्या करें
उप-शीर्षक अनुवादक: मून कलिता